### คำอธิบายรายวิชา

**กลุ่มสาระการเรียนรู้ภาษาไทย ชั้นมัธยมศึกษาปีที่ ๖
รหัสวิชา ท๓๐๒๐๔ รายวิชา การเขียน จำนวน ๑.๐ หน่วยกิต เวลา ๔๐ ชั่วโมง**

**ผลการเรียนรู้**

 ๑. อธิบายความหมายความรู้เบื้องต้นเกี่ยวกับองค์ประกอบ ประเภทและเนื้อหาของการเรียงความและการเขียนสารคดีได้

 ๒. ตอบคำถามวิเคราะห์ วิจารณ์ ประเมินการเรียงความและการ เขียนสารคดี ได้อย่างมีเหตุผล โดยใช้หลักการประเมินการเขียนอย่างถูกต้อง

 ๓. วิเคราะห์ วิจารณ์ ประเมินการเรียงความและการ เขียนสารคดีถูกต้อง และนำมาประยุกต์ใช้ ในชีวิตประจำวันได้

 ๔. แสดงทัศนะเกี่ยวกับการเรียงความและการ เขียนสารคดีเชิงสร้างสรรค์โดยใช้ภาษาได้ถูกต้อง นำเสนอเรื่องราว โดยใช้ศิลปะทางภาษาได้อย่างน่าสนใจ

**คำอธิบายสาระการเรียนรู้**

**ศึกษา**ความรู้เพิ่มเติม ความรู้เบื้องต้นเกี่ยวกับเรียงความ วิเคราะห์คุณค่าการเขียนเรียงความ และการเขียนเรียงความ ความรู้เบื้องต้นเกี่ยวกับสารคดี วิเคราะห์คุณค่าสารคดี การเขียนสารคดีการวิจารณ์ และประเมินค่าการเขียนเรียงความ และการเขียนสารคดี

**โดยใช้ทักษะ** อ่านคล่อง เขียนคล่อง(๓**Rs)** กระบวนการคิดอย่างมีวิจารณญาณ กระบวนการสร้างเจตคติ และกระบวนการสร้างทักษะการปฏิบัติ กระบวนการกลุ่ม เสริมสร้างทักษะการคิดวิเคราะห์ วิจารณ์ การแสดงเหตุผล และการประเมินค่ากิจกรรมได้แก่การวิเคราะห์ วิจารณ์ ประเมินคุณค่า สังเคราะห์ เขียนอธิบาย ตอบคำถามและพูด แสดงความคิดเห็น **เพื่อให้**เกิดความสามารถในการสื่อสาร ความสามารถในการคิด ความสามารถในการใช้เทคโนโลยี ความสามารถในการแก้ปัญหา ความสามารถในการใช้ทักษะชีวิต  **พร้อมทั้ง**ใฝ่เรียนรู้ ซื่อสัตย์สุจริต มุ่งมั่นในการทำงาน รักความเป็นไทย และมีความเป็นสุภาพบุรุษอัสสัมชัญ